HRVATSKA REGULATORNA AGENCIJA ZA MREŽNE DJELATNOSTI - HAKOM

RKP: 45902

MATIČNI BROJ: 01865862

OIB: 87950783661

**BILJEŠKE UZ FINANCIJSKE IZVJEŠTAJE**

**HRVATSKE REGULATORNE AGENCIJE ZA MREŽNE DJELATNOSTI**

**ZA RAZDOBLJE OD 1. SIJEČNJA DO 31. PROSINCA 2019.**

Financijski izvještaji Hrvatske regulatorne agencije za mrežne djelatnosti (dalje: HAKOM) za razdoblje od 1. siječnja do 31. prosinca 2019. izrađeni su sukladno Pravilniku o financijskom izvještavanju u proračunskom računovodstvu (NN br. 3/15, 93/15, 135/15, 2/17, 28/17, 112/18 i 126/19), Pravilniku o proračunskom računovodstvu i Računskom planu (NN br. 124/14, 115/15, 87/16, 3/18 i 126/19) te Okružnici Ministarstva financija o sastavljanju, konsolidaciji i predaji financijskih izvještaja proračuna, proračunskih i izvanproračunskih korisnika državnog proračuna te proračunskih i izvanproračunskih korisnika proračuna jedinica lokalne i područne (regionalne) samouprave za razdoblje od 1. siječnja do 31. prosinca 2019., KLASA: 400-02/19-01/27, URBROJ: 513-05-03-20-4 od 9. siječnja 2020.

1. **BILJEŠKE UZ IZVJEŠTAJ O PRIHODIMA I RASHODIMA, PRIMICIMA I**

**IZDACIMA (OBRAZAC PR-RAS**)

1. **PRIHODI I PRIMICI**

Pozicija AOP 001 prikazuje prihode poslovanja HAKOM-a ostvarene tijekom razdoblja koji ukupno iznose 93.037.642 kn, a sastoje se od:

* tekućih pomoći od institucija i tijela EU prikazanih na poziciji AOP052 u iznosu od 336.488 kn,
* prihodaod financijske imovine, a odnose se na prihode od kamata na oročena sredstva i depozite po viđenju, prihode od zateznih kamata i pozitivnih tečajnih razlika u iznosu od 155.250 kn -AOP075,
* prihoda po posebnim propisimau iznosu od 92.394.825 kn – AOP 111 i
* prihoda od kazni, upravnih mjera i ostalih prihoda u iznosu od 151.079 kn -AOP 136.

Prihodi po posebnim propisima odnose se na naknade za uporabu radiofrekvencijskog spektra, naknade za uporabu adresa i brojeva, naknade za obavljanje poslova HAKOM-a u području poštanskih i željezničkih usluga te drugih poslova u području elektroničkih komunikacija.

Pozicija AOP 289 prikazuje prihode od prodaje nefinancijske imovine ostvarene tijekom promatranog razdoblja koji ukupno iznose 55.199 kn.

Ukupni prihodi iznose 93.092.841 kn – AOP 403.

Primici nisu zabilježeni.

1. **RASHODI I IZDACI**

Pozicija AOP 148 predstavlja rashode poslovanja koji su u izvještajnom razdoblju ostvareni u iznosu od 74.336.009 kn, a sastoje se od:

* rashoda za zaposlene u iznosu od 43.613.001 kn – AOP 149
* materijalnih rashoda u iznosu od 30.520.756 kn – AOP 160
* financijskih rashoda u iznosu od 118.275 kn – AOP 193
* ostalih naknada građanima i kućanstvima iz proračuna u iznosu od 63.310 kn – AOP 253
* ostalih rashoda u iznosu od 20.667 kn – AOP 257.

Rashodi za nabavu nefinancijske imovine iznose 4.178.574 kn – AOP 341.

Ukupni rashodi iznose 78.514.583 kn – AOP 404.

Izdaci nisu zabilježeni.

1. **BILJEŠKE UZ BILANCU (OBRAZAC BIL)**

Smanjenje nefinancijske imovine je najvećim dijelom rezultat obračunatog ispravka vrijednosti za 2019. Ukupan trošak nabave nefinancijske imovine u 2019. bio je 4,2 mil. kn.

Strukturu financijske imovine u ukupnom iznosu od 90.559.400 kn (AOP 063) najvećim dijelom čini novac na računu kod tuzemnih poslovnih banaka u iznosu od 50.281.270 kn (AOP 067). Potraživanja za prihode poslovanja iznose 37.438.308 kn (AOP 140). Najznačajnija su potraživanja za prihode po posebnim propisima. Rashodi budućih razdoblja i nedospjela naplata prihoda iznose 236.441 (AOP 158).

Ukupne obveze su iskazane u iznosu od 6.057.408 kn. Najveći dio se odnosi na obveze za zaposlene i za materijalne rashode koje su podmirene u siječnju 2020.

U 2019. ostvaren je višak prihoda poslovanja u iznosu od 18.756.832 kn te manjak prihoda od nefinancijske imovine u iznosu od 4.178.574 kn. Preneseni višak prihoda iz prethodnih godina iznosio je 32.485.426 kn.

U izvanbilančnoj evidenciji u iznosu od 23.061.084 kn je evidentirano sljedeće:

1. tuđa imovina dobivena na korištenje u iznosu od 1.060 kn,
2. instrumenti osiguranja plaćanja u iznosu od 1.142.575 kn,
3. potencijalne obveze po osnovi sudskih sporova u tijeku u iznosu od 21.855.449 kn,
4. ostali izvanbilančni zapisi (sudski sporovi u tijeku iz kojih može proisteći imovina) u iznosu od 62.000 kn.

U nastavku su tablice s popisom ugovornih odnosa i slično koji uz ispunjenje određenih uvjeta mogu postati obveza ili imovina (dane i primljene bjanko zadužnice te primljene bankovne garancije kao instrumenti osiguranja plaćanja) te popis sudskih sporova u tijeku s opisom prirode spora, procjenom financijskog učinka koji može proisteći iz sudskog spora kao obveza ili imovina te procijenjenim vremenom odljeva ili priljeva.

**POPIS PRIMLJENIH I DANIH VRIJEDNOSNIH PAPIRA**

|  |  |  |  |  |  |  |  |
| --- | --- | --- | --- | --- | --- | --- | --- |
| **Red. br.** | **Datum izdavanja** | **Instrument osiguranja** | **Iznos** **dani/primljeni** | **Primatelj/****davatelj** | **Namjena** | **Rok** **važenja** | **Napomena** |
| 1.  | 10.10.2014. | Bjanko zadužnica – OV-10490/14 | do 100.000,00 kn | INA d.d. | Osiguranje plaćanja | 31.12.2020. | Dani vrijednosni papir |
| 2.  | 10.10.2014. | Bjanko zadužnica – OV-10491/14 | do 100.000,00 kn | INA d.d. | Osiguranje plaćanja | 31.12.2020. | Dani vrijednosni papir |
| 3. | 12.09.2017. | Bankovna garancija br. 4100833898 | 71.955,00 kn | KING ICT d.o.o. | Osiguranje plaćanja | 06.09.2020. | Primljeni vrijednosni papir |
| 4.  | 29.12.2017. | Bjanko zadužnica – OV-21339/17 | 35.000,00 kn | XX-1[[1]](#footnote-1) | Osiguranje plaćanja | 15.11.2020. | Primljeni vrijednosni papir |
| 5.  | 14.02.2018. | Bankovna garancija br. 1804001288 | 40.500,00 kn | Croatia osiguranje d.d. | Osiguranje plaćanja | 31.01.2020. | Primljeni vrijednosni papir |
| 6. | 14.02.2018. | Bankovna garancija br. 1804001285 | 24.900,00 kn | Croatia osiguranje d.d. | Osiguranje plaćanja | 31.01.2020. | Primljeni vrijednosni papir |
| 7. | 14.02.2018. | Bankovna garancija br. 1804001289 | 54.500,00 kn | Croatia osiguranje d.d. | Osiguranje plaćanja | 31.01.2020. | Primljeni vrijednosni papir |
| 8. | 28.02.2019. | Bankovna garancija br. 4100912908 | 48.843,75 kn | CEI-IETA d.o.o. | Osiguranje plaćanja | 20.03.2020. | Primljeni vrijednosni papir |
| 9. | 30.04.2019. | Bankovna garancija br. 81904-00188-33 | 82.500,00 kn | CULLEN INTERNATIONAL | Osiguranje plaćanja | 26.04.2022. | Primljeni vrijednosni papir |
| 10. | 09.05.2019. | Bankovna garancija br. 1904003482 | 44.334,71 kn | GDi d.o.o. | Osiguranje plaćanja | 31.07.2020. | Primljeni vrijednosni papir |
| 11. | 15.05.2019. | Bankovna garancija br. 120-49-149990 | 52.350,00 kn | S&T Hrvatska d.o.o. | Osiguranje plaćanja | 30.04.2020. | Primljeni vrijednosni papir |
| 12. | 16.10.2019. | Bankovna garancija br. 0450640 | 171.179,34 kn | AXON PARTNERS GROUP CONSULTING  | Osiguranje plaćanja | 01.02.2021. | Primljeni vrijednosni papir |
| 13. | 14.11.2019. | Bankovna garancija br. G/2392/19 | 75.000,00 kn | OMEGA SOFTWARE d.o.o. | Osiguranje plaćanja | 05.05.2020. | Primljeni vrijednosni papir |
| 14. | 10.12.2019. | Bjanko zadužnica – OV-10280/2019 | 133.999,62 kn | CEI-IETA d.o.o. | Osiguranje plaćanja | 13.12.2020. | Primljeni vrijednosni papir |
| 15. | 13.12.2019. | Bankovna garancija br. 19011280395 | 107.512,65 kn | PORSCHE CROATIA d.o.o. | Osiguranje plaćanja | 15.02.2020. | Primljeni vrijednosni papir |
|  |  | **UKUPNO** | **1.142.575,07 kn** |  |  |  |  |

**POPIS SUDSKIH SPOROVA U TIJEKU**

|  |  |  |  |  |  |  |
| --- | --- | --- | --- | --- | --- | --- |
| **Red.****br.** | **Sudska oznaka predmeta** | **Vrsta tužbenog zahtjeva** | **Procjena financijskog učinka** | **Tuženik[[2]](#footnote-2)** | **Tužitelj[[3]](#footnote-3)** | **Tijek postupka/****Procijenjeno vrijeme priljeva i odljeva sredstava** |
| 1. | Klasa: 114-02/14-01/06Pr-1823/2014Gž R-783/2017Rev- 154/2019 | Statusno (radi nedopuštenosti otkaza, diskriminacije i uznemiravanja) | 30.000,00 kn | HAKOM | XY-1 | 08.06.2017. – presuda Općinskog radnog suda u Zagrebu,14.06.2017. – izjavljene žalbe HAKOM-a i tužiteljice,13.09.2018. – Županijski sud u Splitu odbio žalbe i potvrdio prvostupanjsku presudu,26.11.2018. – izjavljena revizija tužiteljice,14.01.2019. – Vrhovni sud Republike Hrvatske,2021. – procijenjeno vrijeme priljeva i odljeva sredstava. |
| 2.  | Klasa: 114-02/14-01/10Pr-9642/2014Gž R-2241/2016Revr-501/2018 | Radi isplate | 92.612,73 kn | HAKOM | XY-2 | 29.09.2016. – presuda Općinskog radnog suda u Zagrebu,03.10.2016. – izjavljena žalba tužitelja,02.02.2018. – Županijski sud u Zagrebu odbio žalbu tužitelja i potvrdio prvostupanjsku presudu,15.05.2018. – izjavljena revizija tužitelja, 15.05.2018. –Vrhovni sud Republike Hrvatske,2020. – procijenjeno vrijeme priljeva i odljeva sredstava. |
| 3.  | Klasa: 114-02/17-01/03Pr-1201/2017 | Statusno (radi diskriminacije) | 47.035,42 kn | HAKOM | XY-3 | 23.06.2017. – tužba – prvostupanjski postupak u tijeku – Općinski radni sud u Zagrebu,2020. – procijenjeno vrijeme priljeva i odljeva sredstava. |
| 4.  | Klasa: 114-02/16-01/01Pr-1141/2016 | Statusno (radi diskriminacije) | 240.800,00 kn | HAKOM | XY-4 | 13.05.2016. – tužba,18.01.2019. – rješenje Općinskog radnog suda u Zagrebu – zastoj postupka do pravomoćnosti postupka koji se vodi pod poslovnim brojem Pr-1201/2017,2021. – procijenjeno vrijeme priljeva i odljeva sredstava. |
| 5. | Klasa: 114-02/17-01/04Pr-1551/2017 | Statusno (radi nedopuštenosti otkaza) | 430.560,00 kn | HAKOM | XY-5 | 11.08.2017. – tužba,27.09.2018. – rješenje Općinskog radnog suda u Zagrebu – prekid postupka do pravomoćnosti postupka koji se vodi pod poslovnim brojem Pr-1201/2017,2021. – procijenjeno vrijeme priljeva i odljeva sredstava. |
| **Red.****br.** | **Sudska oznaka predmeta** | **Vrsta tužbenog zahtjeva** | **Procjena financijskog učinka** | **Tuženik** | **Tužitelj** | **Tijek postupka/****Procijenjeno vrijeme priljeva i odljeva sredstava** |
| 6. | Klasa: 114-02/18-01/04Pr-4809/2018Gž R-1123/2019 | Statusno (utvrđenje radnog odnosa) | Nije određena | HAKOM | XY-6 | 16.05.2019. – presuda Općinskog radnog suda u Zagrebu,27.05.2019. – izjavljena žalba tužitelja,18.07.2019. – Županijski sud u Zagrebu,2021. – procijenjeno vrijeme priljeva i odljeva sredstava. |
| 7. | Klasa: 114-02/19-01/05Pr-1813/2019 | Statusno (utvrđenje radnog odnosa) | Nije određena | HAKOM | XY-7 | 20.05.2019. – prvostupanjski postupak u tijeku – Općinski radni sud u Zagrebu,04.02.2020. - zakazana rasprava,2022. – procijenjeno vrijeme priljeva i odljeva sredstava. |
| 8. | Klasa: 344-08/15-07/01ARB/15/5 | Radi isplate (dio troška postupka) | 21.014.441,13 kn | REPUBLIKA HRVATSKA | B3 Croatian Courier Cooperatief U.A. | – obveznik plaćanja dijela troškova postupka,– odnosi se na trošak postupka koji treba podmiriti,2020. – procijenjeno vrijeme priljeva i odljeva sredstava. |
| 9. | P-3913/2014Gž-349/2017 | Radi isplate  | 35.000,00 kn | XY-8 | HAKOM | 20.10.2015. – presuda Općinskog građanskog suda u Zagrebu,05.11.2015. – izjavljena žalba tuženice – žalbeni postupak u tijeku,15.01.2020. – rješenjem Županijskog suda u Bjelovaru ukinuta presuda i predmet vraćen na ponovno suđenje,2021. – procijenjeno vrijeme priljeva i odljeva sredstava. |
| 10. | Klasa: 114-02/19-01/04Pr- 948/2019 | Radi isplate | 27.000,00 kn | XY-9 | HAKOM | 22.03.2019. – prvostupanjski postupak u tijeku – Općinski radni sud u Zagrebu, 05.02.2020. – zakazana rasprava,2022. – procijenjeno vrijeme priljeva i odljeva sredstava. |
|  |  | **UKUPNO:** | **21.917.449,28 kn** |  |  | **NAPOMENA:**uz ukupan iznos procjene financijskog učinka treba računati na kamate i parnične troškove. |

1. **BILJEŠKE UZ IZVJEŠTAJ O RASHODIMA PREMA FUNKCIJSKOJ KLASIFIKACIJI (OBRAZAC RAS – funkcijski)**

Za izvještajno razdoblje ukupni rashodi poslovanja i rashodi za nabavu nefinancijske imovine iznosili su 78.514.584 kn, a prikazani su u funkcijskoj klasifikaciji 0486 - Istraživanje i razvoj: Komunikacije – AOP 068.

1. **BILJEŠKE UZ IZVJEŠTAJ O PROMJENAMA U VRIJEDNOSTI I OBJMU IMOVINE I OBVEZA (OBRAZAC P-VRIO)**

U izvještajnom razdoblju proračunskom korisniku Srednjoj školi Glina je prenesena nefinancijska proizvedena dugotrajna imovina HAKOM-a što je rezultiralo smanjenjem obujma imovine u iznosu od 17.000 kn – AOP 021.

Smanjenje u vrijednosti imovine u iznosu od 2.972.722 kn (AOP 016) se odnosi na otpis potraživanja za prihode poslovanja.

1. **BILJEŠKE UZ IZVJEŠTAJ O OBVEZAMA (OBRAZAC OBVEZE)**

Stanje obveza na dan 31. prosinca 2019. iznosi 5.284.345 kn – AOP 036. Od navedenog iznosa 203.421 kn se odnosi na dospjele obveze za materijalne rashode (AOP 050) koje su podmirene u siječnju 2020.

Ukupne nedospjele obveze u iznosu od 5.080.924 kn (AOP 090) najvećim dijelom se odnose na obvezu za isplatu plaće za prosinac 2019. te obveze prema dobavljačima. Iste su podmirene u siječnju 2020.

U Zagrebu, 31. siječnja 2020.

|  |  |
| --- | --- |
|  | ***Predsjednik Vijeća*** |
|  | ***Tonko Obuljen*** |

1. Podatak u tablici je anonimiziran u svrhu zaštite osobnih podataka fizičke osobe, sukladno propisima koji uređuju zaštitu osobnih podataka. [↑](#footnote-ref-1)
2. Podaci o tuženiku su anonimizirani u svrhu zaštite osobnih podataka fizičkih osoba, sukladno propisima koji uređuju zaštitu osobnih podataka. [↑](#footnote-ref-2)
3. Podaci o tužitelju su anonimizirani u svrhu zaštite osobnih podataka fizičkih osoba, sukladno propisima koji uređuju zaštitu osobnih podataka. [↑](#footnote-ref-3)